**Специфични изисквания** **при изпълнение на дейностите**

**1. Специфични изисквания за поставяне на Информационна и Обозначителна табела**

1.1. За откриване на строителна площадка на територията на „АЕЦ Козлодуй” ЕАД, строителят поставя на видно място информационна табела:

- при планирана продължителност на работите, по-голяма от 30 работни дни и възможност за работа на повече от 20 работещи едновременно;

- за планиран обем от 500 човекодни.

**Информационната табела съдържа:**

1. Дата на откриване на строителната площадка;
2. Номер и дата на сключен договор;
3. Изпълнител;
4. Изпълнявани СМР;
5. Отговорно длъжностно лице по ЗБУТ (име, фамилия, телефон, мобилен телефон за контакт)
6. Планирана дата за започване на работата на строителната площадка;
7. Планирана продължителност за работа на строителната площадка;
8. Планиран максимален брой работещи на строителната площадка.

1.2. За извършване на дейности по основен и среден ремонт на съоръжения и оборудване от персонала на „АЕЦ Козлодуй” ЕАД и при извършване на дейности от ВО по наряд е задължително поставянето на “Обозначителна табела”. Обозначителна табела се поставя на видно място на работното място, непосредствено преди започване изпълнението на планираните дейности.

**Обозначителната табела съдържа:**

1. Изпълнител (структурно звено, организация )

2. Изпълнявана дейност;

3. Час и дата на започване на работата;

4. Дата на приключване на работата;

5. Лице за контакт / изпълнител, отговорен ръководител/

6. Стационарен и мобилен телефон за контакт /изпълнител, отговорен ръководител/.

*Забележка: При необходимост информационната и обозначителната табели се актуализират, а при нарушение на целостта или възможността да бъде четена се поставя нова.*

10

**2. Специфични изисквания за работа в близост до откоси**

При работа в близост до откоси се изпълняват следните изисквания:

1) Строителни и монтажни работи в близост до откоси на изкопи се извършват след проверка от техническия ръководител за сигурността и обезопасяването им;

2) Провеждане и документиране на ежедневен инструктаж на работниците и служителите участващи в извършването на планираните дейности в близост до откоси;

3) Допускане до работа на работещи, които в деня на работа се намират в добро здравословно състояние, не са употребили алкохол или други упойващи вещества;

4) Допускане до работа на работещи, които в деня на работа се оборудвани с необходимите лични предпазни средства;

5) При възникване на опасни условия / свличане на земен пласт, подаване на основата, недопустими деформации, скъсване на електрически проводници/ работата се преустановява

и работещите напускат опасните места без нареждане. Работата се възобновява по нареждане на техническия ръководител/Допускащия до работа след отстраняване на съответната опасност;

6) В опасните зони в близост до откоси достъпът на лица и ППС, не извършващи СМР, се ограничава с постоянни и временни ограждения в цял ръст. Когато опасната зона излиза извън границата на строителната площадка, в резултат на което се ограничава, затруднява или спира движението, тя се определя със схема за временна организация и безопасност на движението;

7) Работната зона и границите на опасната зона в близост до откоси, при преместване на строителни машини и механизация, когато машинистът няма достатъчна видимост се осигурява от сигналист, определен от техническия ръководител;

8) В зоните на подземните мрежи или съоръжения земните работи се извършват под непосредственото ръководство на техническия ръководител или бригадира;

9) Разполагането на земна маса, строителни продукти, съоръжения и др., както и движението на строителни машини се допускат извън зоната на естественото срутване на откосите на изкопите на разстояние не по-малко от 1,0 m;

10) Не се допускат: извършването на изкопни работи чрез подкопаване; преминаването и престоят на хора, както и изпълнението на други видове СМР в обсега на действие на строителни машини; повдигането и преместването на обемисти предмети като скални късове, дървета, дънери, части от основи на стени на сгради или съоръжения, строителни елементи и др. с работните органи на земекопни строителни машини;

11) При почивка или престой земекопните строителни машини се изтеглят /преместват/ на разстояние, по-голямо от 2,0 m, от края на зоната на естественото срутване на откосите, като работният орган на машината се оставя опрян върху терена;

**3. Специфични изисквания за недопускане падане на товари**

За недопускане падане на товари се изпълняват следните изисквания:

1) Използване на технически изправни и проверени по надлежния ред повдигателни съоръжения;

2) Не превишаване оразмерения товар на повдигателното съоръжение при вдигане и пускане на товари;

3) Съобразяване формата на товара;

4) Съобразяване размерите на товара;

5) Съобразяване масата на товара;

6) Съобразяване обема на товара;

7) Съобразяване вида на опаковката на товара;

8) Съобразяване опорната повърхнина на товара;

9) Съобразяване положението на товара и центъра на тежестта му в товарната единица;

10) Избор на подходящи товарозахващащи приспособления в зависимост от товарите, с които се работи, местата за захващане на товара, приспособленията за окачване и атмосферните условия;

11) Забрана за използване на непредвидени в техническата документация или неизправни товарозахващащи приспособления;

12) Забрана за използване на въжета с нарушена цялост, вериги и помощни приспособления;

13) Експлоатиране на повдигателното съоръжение от правоспособно лице в предвидените случаи или инструктирано лице, допуснато до самостоятелна работа;

14) Правилно поставяне, подреждане и вземане на товарите в местата за извършване на товарно-разтоварни работи, в складовете и в транспортните средства;

15) Спазване на необходимото разстояние за безопасност от обкръжаващата среда;

16) Забрана за оставяне без надзор на свободно окачени товари;

17) Прекратяване на обработването на свободно окачени товари при лоши метеорологични условия;

2

18) Използване на правоспособни лица за такелажници;

19) Използване на подходящи лични предпазни средства;

20) Правилно използване на специфичните знаци и сигнали за безопасност;

21) Определяне на сигналист при преместване на свободно окачени товари без видимост на целия път от страна на оператора /краниста/.

**4. Специфични изисквания за недопускане падане от височина**

За недопускане падане на от височина се изпълняват следните изисквания:

1) Създаване на организация за безопасно извършване на планираните дейности на височина;

2) Преди започване на дейностите се провежда и документира ежедневен инструктаж на работниците и служителите участващи в извършването на планираните дейности на височина;

3) Използване на изправни скелета, платформи, люлки, стълби и алпийска екипировка, които имат инструкция от производителя за монтаж, експлоатация, допустими натоварвания, демонтаж и изисквания за безопасна работа;

4) Състоянията на скелета, платформи, люлки, стълби и алпийска екипировка се проверява редовно по време на експлоатацията от техническия ръководител, отговорния ръководител по наряд и непосредствено преди тяхната експлоатация.

5) ***Отпаднал текст***

10

6) Незабавно прекратяване на дейностите при създаден риск за здравето и безопасността на работещите;

7) Изграждане на ограждения, парапети и др. Съоръжения, които са достатъчно високи и са изградени най-малко от защитна бордова лента за крака, главно перило за ръце и средно перило за ръце;

8) Не превишаване оразмерения товар на използваните скелета, платформи, люлки, стълби и алпийска екипировка;

9) Използване на раменно – бедрени колани;

10) Използване на осигурителни въжета;

11) Използване на работни въжета;

12) Определяне на оптималния брой работещи за конкретната работа;

13) Определяне използването на подходящи лични предпазни средства;

14) Определяне начина на издигането, пускането и подаването на инструменти, материали и оборудване;

15) Определяне времето за работа и почивка за постигане на оптимално физическо натоварване на мускулите и тялото;

16) Прекратяване работата на открито при лоши метеорологични условия;

**5. Специфични изисквания при подготовка на работното място с използване на постоянни или временни ограждения**

Постоянните и временни ограждения се използват с цел ограничаване достъпа на външни лица, неупълномощени лица, лица не участващи в конкретните видове работи и/или пътни превозни средства при:

- изпълнение на строително или монтажни/демонтажни/ дейности;

- повдигане или пускане на товари;

- извършване на изкопни дейности;

- ограждане територията на строителна или промишлена площадка;

- ремонт, преустройство и изграждане на шахти или канали;

- работа по подземни водоснабдителни инсталации, площадкови тръбопроводи, подземни кабелни и оптични трасета;

- работа на скелета (когато няма предпазна мрежа и съществува риск от падане на хора или предмети, скелето се огражда).

Постоянните или временни ограждения биват:

- плътни ограждения. Обикновено се изработват от ламарина или железобетонни панели;

- решетъчни ограждения. Обикновено се изработват от железни тръби, профили или арматурно желязо;

- ограждения от мрежи. Обикновено се изработват от мрежа и поддържащи елементи;

- ограждения /бариери/ за МПС;

- сигнални ленти.

Според височината си огражденията биват:

- ограждения в половин ръст;

- ограждения в цял ръст.

Използването на постоянните или временни ограждения изисква предварителна подготовка, състоящата се в:

- избор типа на огражденията;

- участъка, който следва да бъде ограден;

- разполагане на огражденията;

- захващането към земята;

- захващане помежду им;

- укрепване срещу падане от случаен допир, собствена тежест или силен вятър;

- оставяне на подходи за достъп до обекта на лица, строителна механизация и/или ППС;

Изпълнението на постоянно или временно ограждения изисква:

- мястото на разполагане на ограждението да отговаря на изготвения работен проект, техническо решение или да бъде съгласувано със структурното звено или подразделение на чиято територия ще бъде поставено;

- поставянето на ограждението се извършва под непосредствено ръководство на техническия ръководител, отговорния ръководител или изпълнителя на работа;

- поддържане на съоръжението във вида, в който е било поставено или изградено.

- поставяне на забранителен знак “Достъпът на външни (неупълномощени) лица забранен” по Наредба №РД-07/8 от 20.12.2008г.

**6. Специфични изисквания при промяна на риска по техническа безопасност.**

**Специфичните изисквания, при промяна на риска по техническа безопасност са предназначени** да регламентират изискванията в „АЕЦ Козлодуй” ЕАД по **спиране изпълнение на дейност по издаден наряд**, когато възникне опасност за живота, безопасността и здравето на работещите.

Работи и дейности, изпълнявани от работници и служители от „АЕЦ Козлодуй” ЕАД и работници и служители на външни организации, които се изпълняват по наряд се прекратяват при:

* неправилно използване на машини, апарати, инструменти, опасни вещества, транспортни средства и други конструкции, системи или компоненти;
* неправилно използване на личните предпазни средства;
* прекъсване, промяна или произволно отстраняване на защитни приспособления на машини, апарати, инструменти и тези за колективна защита;
* възникване на ситуация при работа, за която има основателна причина да се смята, че представлява сериозна и непосредствена опасност за безопасността и здравето на работещите;
* при невъзможност да бъдат изпълнявани задълженията от отговорният ръководител на работа или изпълнителят на работа / наблюдаващия;
* при нарушаване на техническите мерки за безопасност при работа;
* при възникване на аварийна ситуация;
* при възникване на трудова злополука;

Решение за прекратяване изпълнението на възложена работа, извеждане на бригадата на безопасно разстояние поради опасни условия се взема от отговорния ръководител или изпълнителя на работа/наблюдаващия при непосредствена опасност за живота, здравето, работоспособността и безопасността на работещите.

**Издаването на нов работен наряд** се извършва след отстраняване на констатираните слабости, анализ и оценка на безопасността на извършваната работа.

**Издаването на нов работен наряд** се извършва по реда на действащата нарядна система в „АЕЦ Козлодуй” ЕАД.

**7. Специфични изисквания за извършване на дейности с висок професионален риск**

При изпълнение на дейности с висок професионален риск се провежда задължителен инструктаж от длъжностно лице от ръководството на съответния цех или управление на чиято територия ще се извършват дейностите, като на инструктажа присъстват и съответните длъжностни лица по техническа безопасност.

Дейности с висок професионален риск са:

- работа в затворени пространства /съдове, шахти, канали, тръбопроводи и др./;

- работа при извършване на водолазни дейности;

- работа на височина по фасади на сгради, комини, козирки и др.;

- работа по въвеждане на професионални сили, формирования и техника по ликвидиране на последствията при възникване на бедствия аварии и катастрофи;

- едновременна работа на две или повече подемни устройства (автокранове и/или кулокранове).

**8. Специфични изисквания при спиране на работа поради опасни условия**

Специфичните изисквания при спиране на работа поради опасни условия са предназначени да регламентират изискванията в „АЕЦ Козлодуй” ЕАД по предприемане на действия насочени към опазване живота, безопасността и здравето на работещите при изпълнение на дейности с висок професионален риск, а именно спиране на работата поради опасни условия.

Работи и дейности, изпълнявани от работници и служители от „АЕЦ Козлодуй” ЕАД и работници и служители на външни организации СЕ ПРЕКРАТЯВАТ ПРИ:

* възникване на неизправност или отказ при работа на машина, приспособление, оборудване, съоръжение и други, които имат пряко отношение към безопасността на извършваната работа;

- отклонение от очаквания показател, резултат и други при изпълнение на дейността, които имат пряко отношение към безопасността на извършваната работа;

- превишаване на допустимите стойности отчетени от средствата за измерване, заложени преди изпълнение на планираната дейност, които имат пряко отношение към безопасността на извършваната работа;

- неприложимост на изпълняваната технология или начин на работа за изпълнение на възложената задача, които имат пряко отношение към безопасността на извършваната работа;

- нарушение на организационни и технически мерки за осигуряване на безопасност при работа записани в наряда или даденото нареждане;

- рязко намаляване на запасите за безопасност при изпълнение на поставената задача;

- възникване на трудова злополука;

- възникване на аварийна ситуация;

- при промяна на условията на работа по наряд/нареждане;

- не използване на предписаните в наряда лични предпазни средства

Решение за прекратяване изпълнението на възложена работа, извеждане на бригадата на безопасно разстояние поради опасни условия се взема от отговорния ръководител или изпълнителя на работа / наблюдаващия при непосредствена опасност за живота, здравето, работоспособността и безопасността на работещите.

В срок до три работни дни от прекратяване на работата или дейността се провежда среща дискусия, организирана от лицето установило нарушенията, на която присъстват лицата допуснали нарушенията, отговорниците за работата и техните преки ръководители, както и длъжностните лица по техническа безопасност.